Document ID: /roh_data/filtered/fineweb-2-filterrobots_roh.jsonl.gz/41273

La Cumissiun eraldica cusseglia la Regenza e las vischnancas en tut las dumondas che sa tschentan en connex cun la vopna chantunala e cun las vopnas communalas (resp. cun ils emblems da suveranitad da las corporaziuns da dretg public). Ella garantescha en spezial ch'i vegnian observadas las reglas da l'eraldica cur ch'i vegnan creadas novas vopnas. Per il mument resultan regularmain talas novas ovras en connex cun fusiuns da vischnancas. La basa legala da sia activitad furma l'art. 3 da l'Ordinaziun tar l'execuziun da la Lescha federala davart la protecziun da la vopna svizra e d'auters segns publics (Ordinaziun chantunala davart la protecziun da las vopnas, OCPV; DG 110.300) dals 26 d'avrigl 2016.
Commembers da la cumissiun